Toshkent axborot texnologiyalari universiteti Urganch filiali

__INDEKS__
__NEWSECTIONLINK__

Toshkent axborot texnologiyalari universiteti Urganch filiali (qisqartmasi TATUUF) – Urganchdagi oliy oʻquv yurti boʻlib, informatika va axborot texnologiyasi, pochta xizmati, radioeshittirish va televideniye, telekommunikatsiyalar boʻyicha yuqori malakali mutaxassislar tayyorlaydi. Urganch filiali Oʻzbekiston Respublikasi Prezidentining 2005-yil 2-iyundagi PQ-91 son „Axborot texnologiyalari sohasida kadrlar tayyorlash tizimini takomillashtirish toʻgʻrisida“gi qarori, Oʻzbekiston Respublikasi Oliy va oʻrta maxsus taʼlim vazirligining 2005-yil 14-iyundagi 130-son „Oliy taʼlim muassasalari filiallari toʻgʻrisidagi namunaviy Nizomni tasdiqlash toʻgʻrisida“gi buyrugʻi hamda Oʻzbekiston aloqa va axborotlashtirish agentligining 2005-yil 21-iyul 07-8/2015-son taqdimnomasini amalga oshirish maqsadida 2005-yil 23-iyuldan Urganch shahrida Toshkent axborot texnologiyalari universitetining mintaqaviy filiali sifatida tashkil etilgan. Toʻliq 2005-yildan hozirgi davrga qadar Toshkent axborot texnologiyalari universiteti Urganch filiali nomi bilan ataladi. Universitetda 2,600 dan ortiq talabalar taʼlim oladilar. Universitet tashkil qilingandan beri 30 mingdan ortiq yuqori malakali mutaxassis tayyorlandi. Universitetda 26 yoʻnalish boʻyicha bakalavrlar va 32 mutaxassislik boʻyicha magistrlar tayyorlanadi.

 Tarixiy 
TATU 1955-yilda tashkil etilgan. 2002-yilgacha Toshkent Elektrotexnika Aloqa Instituti deb nomlangan. 2002-yili 1-iyunda Oʻzbekiston Respublikasi Prezidenti Islom Karimov qaroriga koʻra, universitetga aylantirildi.

O‘zbekiston Respublikasi Prezidentining 2005-yil 2-iyun “Axborot texnologiyalari sohasida kadrlar tayyorlash tizimini takomillashtirish to‘g‘risida”gi PQ-91- sonli qarori bilan Toshkent axborot texnologiyalari universiteti  Urganch filiali tashkil etilgan.

O‘zbekiston Respublikasi Prezidentining 2017-yil 15-martdagi “Toshkent axborot texnologiyalari universitetining faoliyatini yanada takomillashtirish chora-tadbirlari to‘g‘risida”gi PQ-2834-sonli qarori bilan Toshkent axborot texnologiyalari universitetiga Muhammad al-Xorazmiy nomi berilgan.
 2005-yil – Qarshi, Nukus, Samarqand, Urganch va Fargʻona shaharlarida TATU mintaqaviy filiallari tashkil etildi
 2017-yil – Universitetga Muhammad Al-Xorazmiy nomi berildi
Universitet telekommunikatsiya va axborot tizimlari sohasida Markaziy Osiyoda yetakchi oʻquv muassasasi hisoblanadi. Oʻzbekiston Respublikasi Prezidentining 2005-yil 2-iyunda qabul qilingan „Axborot texnologiyalari sohasida kadrlar tayyorlash tizimini takomillashtirish toʻgʻrisida“gi Qaroriga binoan TATU axborot-kommunikatsiya texnologiyalari sohasida kadrlar tayyorlash boʻyicha tayanch oliy oʻquv muassasasi hisoblanadi. Taʼlim bosqichlari: oʻrta taʼlim (2 ta litsey), bakalavriat (25 ta yoʻnalish), magistratura (24 mutaxassislik), aspirantura va doktoranturadan iborat. Universitet binosi, auditoriyalar va kabinetlar, talabalar uyi binosi kapital taʼmirlandi, yangi zamonaviy oʻquv binosi, 700 oʻrinli oshxona, 400 oʻrinli sport majmuasi qurildi. Shu bilan birga, Oʻzbekiston Aloqa va axborotlashtirish agentligi va axborot-kommunikatsiya texnologiyalari sohasida Oʻzbekiston bozorlarida ishlovchi qator kompaniyalar hamda korxonalar tomonidan katta homiylik yordami koʻrsatildi. Universitetda 28 kafedra va 37 oʻquv laboratoriyalari, 10 tadqiqotchilik laboratoriyalari va shaxsiy tarmogʻi bilan kompyuter markazlari, zamonaviy (1800 dan ortiq) kompyuterlar hamda multimediali sinflar (20 dan ortiq), 400 mingdan ortiq kitoblar bilan axborot-resurs markazi (kutubxona) mavjud. Universitet qoshida ilmiy tadqiqotlar sektori, litsey-instituternat, akademik litsey va kasb-hunar kolleji mavjud. Universitet Germaniya, Angliya, Belgiya, Xitoy, Hindiston, Koreya, Rossiya, Ukraina kabi davlatlar bilan ilmiy hamkorlik qiladi.Universitet faoliyati J. A. Abdumayev, T. D. Rajabov, M. S. Yunusov, T. S. Yoʻldoshboyev, F. B. Abutaliyev, S. S. Kolesov, M. N. Oripov, V. M. Son, Yu. S. Saʼdullayev, V. V. Yakovlev, X. K. Oripov, S. S. Qosimov va boshqa olimlar nomi bilan bogʻliq.

 Fakultetlar 

 Kompyuter injiniringi fakulteti 
 Telekommunikatsiya texnologiyalari fakulteti 

 Kafedralar 

 Axborot texnologiyalari kafedrasi
 Raqamli taʼlim texnologiyalari kafedrasi
 Telekommunikatsiya injiniringi kafedrasi
 Dasturiy injiniring kafedrasi
 Tabiiy fanlar kafedrasi
 Gumanitar va ijtimoiy fanlar kafedrasi
 Axborot xavfsizligi kafedrasi

 Bakalavr yoʻnalishlari 
 Kunduzgi 
№ShifriTaʼlim yoʻnalishi nomi160610300Axborot xavfsizligi (sohalar boʻyicha)260610500Kompyuter injiniringi („Kompyuter injiniringi“)360610500Kompyuter injiniringi („AT-Servis“)460610500Kompyuter injiniringi („Multimedia texnologiyalari“)560610600Dasturiy injiniring660611000Telekommunikatsiya texnologiyalari („Teleradioeshittirish“)760611300Axborot-kommunikatsiya texnologiyalari sohasida kasb taʼlimi
 Sirtqi 
№ShifriTaʼlim yoʻnalishi nomi160320400Kutubxona-axborot faoliyati (faoliyat turlari boʻyicha)260610500Kompyuter injiniringi („Kompyuter injiniringi“)360610500Kompyuter injiniringi („AT-Servis“)460610600Dasturiy injiniring560611000Telekommunikatsiya texnologiyalari („Teleradioeshittirish“)660611400Pochta aloqasi texnologiyasi

 Masofaviy 
№ShifriTaʼlim yoʻnalishi nomi160610500Kompyuter injiniringi („Kompyuter injiniringi“)260610600Dasturiy injiniring

 Magistratura yoʻnalishlari 
№ShifriTaʼlim yoʻnalishi nomi170610302Axborot xavfsizligi (yoʻnalishlar boʻyicha)270610501Kompyuter injiniringi („Kompyuter tizimlarini loyihalash“, „Amaliy dasturiy vositalarni loyihalash“, „Axborot va multimedia texnologiyalari“)370610601Dasturiy injiniring470611001Telekommunikatsiya injiniringi („Axborot uzatish tizimlari“, Telekommunikatsiya tarmoqlari", „Teleradioeshittirish“)
 Filiallar 
 Muhammad al-Xorazmiy nomidagi Toshkent axborot texnologiyalari universitetining Fargʻona filiali
 Muhammad al-Xorazmiy nomidagi Toshkent axborot texnologiyalari universitetining Qarshi filiali
 Muhammad al-Xorazmiy nomidagi Toshkent axborot texnologiyalari universitetining Samarqand filiali
 Muhammad al-Xorazmiy nomidagi Toshkent axborot texnologiyalari universitetining Nukus filiali
 Muhammad al-Xorazmiy nomidagi Toshkent axborot texnologiyalari universiteti Nurafshon filiali

 Direktorlar 

 2005-2009. Yusupov Ahmadjon Yusupovich. Fizika-matematika fanlari doktori, professor.
 2009-2011. Davletov Ikrom Yusubovich. Fizika-matematika fanlari doktori.
 2011-2012. Qutliyev Uchqun Otoboyevich. Fizika-matematika fanlari doktori, professor.
 2012-2013. Yarmetov Jumanazar Ruzimovich. Fizika-matematika fanlari nomzodi, dotsent.
 2013-2015. Nishanov Axram Xasanovich. Texnika fanlari doktori, professor.
 2015-2018. Hoitmetov Umid Azadovich . Fizika-matematika fanlari nomzodi. Dotsent.
 2018-2022. Baydjanov Maqsudbek Islamdjanovich.Fizika-matematika fanlari nomzodi.
 2022-2024. Matyokubov O‘tkir Karimovich.Texnika fanlari bo‘yicha falsafa doktori.
 2024- h.v Ismoilov Shukurulloh Habibulloh o'g'li.Fizika-matematika fanlari nomzodi. 

 Direktor o'rinbosarlar 
 2021-y.-h.v. Matyokubov O‘tkir Karimovich.
 2022-y.-h.v. Xalmuratov Omonboy Utamuratovich.

 Mashhur bitiruvchilar 
 Xo'jayev Otabek Qadamboyevich. Shuhrat medali va Beruniy davlat sipendiyasi sohibi
 Raxmonova Muhabbat Beruniy davlat stipendiyasi sohibasi
 Otajonov Quvondiq Maqsud o'g'li Beruniy davlat stipendiyasi sohibi
 Sultanov Yo'ldosh O'razmatboyevich Beruniy davlat stipendiyasi sohibi
 Egamberganova Fazilat Shuhratovna Beruniy nomli davlat stipendiyasi sohibasi
 Ibodullayeva Zarnigor Ollayor qizi Beruniy nomli davlat stipendiyasi sohibasi
 Ollaberganova Muyassar Davlatboy qizi Beruniy nomli davlat stipendiyasi sohibasi
 Babajanov Bobur Farhadovich Islom Karimov nomidagi davlat stipendiyasi sohibi
 Saidov Atabek Bahtiyarovich O'zbekiston Respublikasi Prezident stipendiyasi sohibi
 Rustamov Rahimbergan Hamroyevich Beruniy nomli davlat stipendiyasi sohibi

 Galereya 

 Manbalar 

 Havolalar 
 Universitet sahifasi 
 TATU rasmiy kanali Telegramda
 TATU rasmiy sahifasi Facebookda
 TATU rasmiy sahifasi Linkedinʼda

Turkum:Oʻzbekistondagi universitetlar
Turkum:2005-yilda Oʻzbekistonda tashkil etilganlar
Urganch